Крајем маја 1943, одлуком Централног комитета КПЈ напустио је бригаду и преузео функцију секретара Обласног комитета КПЈ за Санџак. После неколико дана, с тридесетак бораца је из рејона Недајна, код Плужина, кренуо према Санџаку. Одмах по ступању на дужност секретара Обласног комитета развио је интензивну партијску делатност — обновио је Среске комитете, обновио и формирао нове партијске организације и др. Ови партијски активи изводили су оружане акције против окупатора и квислинга. Обласни комитет, под његовим руководством организовао је прихватање и окупљање Треће санџачке бригаде, који су се после битке на Сутјесци, враћали у Санџак.